text: نائب صدر جمہوریہ ہند نے کہا کہ دونوں ممالک کے مابین افزوں رابطہ کاری سے اقتصادی ترقی کو بڑھاوا ملے گا اور ترائی سڑکوں ، ریل روابط ، مربوط چیک پوسٹ اور رکسول۔ املیکھ گنج تیل پائپ لائن جیسے پروجیکٹوں پر از سر نو توجہ دینے کی ضرورت ہے۔ انہوں نے مزید کہا کہ پن بجلی شعبے میں دونوں ممالک میں باہمی تعاون کے زبردست مضمرات موجود ہیں اور دونوں ممالک کو 1996 میں طے کیے گئے پنچیشور پروجیکٹ کے نفاذ میں تیزی لانے کیلئے کوشاں ہونے کی ضرورت ہے۔ انہوں نے کہا کہ ہمیں آبی وسائل کے شعبے میں اپنا تعاون بڑھانا چاہئے تاکہ دونوں ممالک کے عوام کو فائدہ حاصل ہوسکے۔